
	[bookmark: nev]BERKI DZSENIFER KRISZTINA
dzseniferkrisztinab@gmail.com
Közösségszervezés
BA, 3. félév
Budapesti Gazdasági Egyetem
Kereskedelmi, Vendéglátóipari és Idegenforgalmi Kar
	RUTTNER BENJÁMIN LEVENTE
[bookmark: _GoBack]ruttner03@gmail.com
Közösségszervezés
BA, 3. félév
Budapesti Gazdasági Egyetem
Kereskedelmi, Vendéglátóipari és Idegenforgalmi Kar


Témavezető:
	Dr. Sólyom Andrea
egyetemi docens, BGE KVIK




Emberek hajlandóságának kutatása egy faültetési kezdeményezés támogatására egy vendéglátói létesítményben

Kulcsszavak: Fenntarthatóság; Oktatás; Innováció; Faültetés; Ökológiai Tudatosság
A kutatásunk relevanciája és validálása érdekében különböző szakirodalmakat olvastunk el a
faültetési kezdeményezésekkel kapcsolatban, továbbá arról is, hogy a vendéglátói
létesítményeknek milyen környezetkárosító hatásai vannak és milyen fenntarthatósági
kezdeményezések jöttek már létre.
Az olvasott szakirodalmak alapján megfogalmaztuk a kutatási kérdésünket, miszerint: Milyen
tényezők befolyásolják az emberek hajlandóságát egy vendéglátói létesítményben megvalósuló
faültetési kezdeményezés támogatására, és hogyan függ ez a demográfiai helyzettől, jövedelmi
helyzettől és a környezetvédelmi tudatosságtól.
A kérdésünk megválaszolásához szükséges módszertanban szekunder, illetve primer
kutatásokat alkalmaztunk, amely tartalmazott kvalitatív és kvantitatív kutatást is.
A primer kutatásunk keretein belül mélyinterjúkat készítettünk. Az egyik egy étterem
vezetőjével történt. Tőle több, a kutatásunk szempontjából hasznos információt tudhattunk
meg, mint például: a vendéglátói létesítmény befogadóképessége és a havi látogatottsági száma.
A másik interjúalanyunk egy hivatásos faápoló volt, akitől a faültetésről és annak velejáróiról
szereztünk információkat.
A primer kutatás második eleme egy általunk készített kérdőív, melyet 328 fő töltött ki. Ezt a
kitöltő számot kényelmi módszerrel és hólabda módszerrel értük el. A kérdőívünkben
megkérdeztük a kitöltőink demográfiai adatait, környezetvédelmi és faültetési támogatásra való
hajlandóságukat, a környezetvédelmi edukáltságukat és a vendéglátói létesítménybe járási
szokásaikat, amelyből megtudhattuk, hogy a kitöltőink nagy százalékban az éttermet részesítik
előnyben.
Ezután a beérkezett válaszokból klasztereket képeztünk. Megkaptuk, hogy a kitöltőink nagy
százalékban támogatnának egy ilyen faültetési kezdeményezést, viszont legnagyobb arányban
a kitöltőink nem teljesen biztosak egy ilyen projekt támogatásában, amit a jövedelmi helyzetük
befolyásolhat, de az általunk végzett kutatás alapján leginkább a környezetvédelmi edukáltság
hiánya okozza a kitöltőink bizonytalanságát.
Konklúzióként elmondható, hogy a kitöltőink jövedelmi helyzete annyiban befolyásolja a
támogatásuk mértékét, hogy amennyiben több bevétellel rendelkeznének a vallott támogatásuk
is magasabb lenne, illetve, hogy nagy szükség lenne az emberek korszerű és pontos
informálására a környezetvédelemmel kapcsolatban, hiszen az esettanulmányokban is nagyobb
hajlandóságot mutattak azon válaszadók, akiknek a témában való jártassága magasabb volt.



